
RESUMÉ 


EU-Rådet har den 21. april 2016 offentliggjort den endelige version af direktivet om net- og informationssikkerhed 
(NIS). Selvom direktivet stadig skal godkendes formelt af Europa-Parlamentet til sommer, er de tre EU- 
institutioner nået til enighed om teksten, som ikke forventes at blive ændret yderligere. Medlemsstaterne er 
forpligtet til at gennemføre direktivet i deres nationale ret senest 21 måneder efter dets vedtagelse. Som en 
hjælp til denne proces indeholder vedlagte bilag en vejledning i bedste praksis for, hvordan de aspekter, der er 
relevante for teknologiindustrien, kan gennemføres, og hvordan der bedst tages højde for forfatternes hensigter. 


EU's NIS-direktiv er den første paneuropæiske lovgivning om cybersikkerhed. Den sigter på at styrke de nationale 
cybermyndigheder og øge koordinationen imellem dem, og den indfører sikkerhedskrav til de vigtigste 
industrisektorer på området. 


De nationale implementeringerbør ikke tabe direktivets to hovedformål af syne: (1) at sikre landets kritiske 
infrastrukturer et højt cybersikkerhedsniveau; (2) at etablere en effektiv samarbejdsmekanisme mellem EU- 
medlemsstaterne i dette øjemed. Ressourcerne skal først og fremmest bruges på at nå disse to vigtige mål. 


For teknologiindustrien er bestemmelserne vedrørende de såkaldte udbydere af digitale tjenester (UDT'er) af særlig 
interesse. Direktivet angiver klart, at der er fundamentale forskelle på operatører af væsentlige tjenester (OVT'er) 
og UDT'er. Sidstnævnte betragtes således ikke som sådan som kritisk infrastruktur. Som det afspejles i 
lovgivningen ville en hændelse, der rammer disse digitale tjenester, udgøre en væsentligt lavere risiko for et lands 
økonomiske og offentlige sikkerhed. Det er vigtigt at opretholde denne forskel for at sikre en effektiv udnyttelse 
af de knappe ressourcer, som de myndigheder, der skal overvåge og håndhæve reglerne, råder over. 


Vi anbefaler derfor, at der tages nøje højde for det tilsigtede omfang af de nævnte tjenester, og vi appellerer til 
de politiske beslutningstager om ikke at gøre andre sektorer end de, der identificeres som UDT'er eller OVT'er, til 
genstand for sikkerhedskrav i den nationale lovgivning. 


Med hensyn til jurisdiktion skal UDT'er kunne regne med den lov, der gælder i det land, hvor de har deres 
hovedforretningssted, selv i sager der involverer kompetente myndigheder i mere end et land. Med hensyn til 
tilsyn bør de kompetente myndigheder anvende en ex post-tilgang i stedet for at pålægge en generel forpligtelse 
til at overvåge UDT'erne. De skal endvidere fokusere på resultaterne og opretholde forskellen mellem OVT'er og 
UDT'er ved ikke at pålægge sidstnævnte krav, som ikke indgår i direktivet, såsom auditering eller bindende 
instruktioner. 


UDT'ernes sikkerhedsforanstaltninger skal være forskellige fra OVT'ernes, eftersom direktivet angiver, at 
UDT'erne udgør en væsentligt lavere sikkerhedsrisiko. Beslutningstagerne bør realisere målet om harmonisering 
for disse tjenester, anerkende eksisterende internationale industristandarder, undgå at påbyde teknologier, og 
overholde UDT'ernes ret i henhold til direktivet til at definere hvilke sikkerhedsforanstaltninger, der er mest 

hensigtsmæssige for deres systemer. Hændelsesunderretning skal også være så harmoniseret som muligt på 
europæisk niveau. Den skal fokusere på hændelser, der påvirker tjenestens kontinuitet, tillade en fleksibel 
tidsplan for underretningen og skabe et tillidsmiljø, som indbyder til at dele information, uden at den 
underrettende part udsættes for øget risiko. 


De foranstaltninger, der pålægges _OVT'erne, vil også påvirke andre industrier, eftersom 
sikkerhedsforanstaltningerne og kravene om hændelsesunderretning vil blive udbredt gennem indgåelse af 
kontrakter med underleverandører. Dette gælder særligt for cloud-tjenester. Som følge heraf kan UDT'er 
indirekte blive underlagt deres kunders nationale love, og vi har derfor en stærk interesse i, at der gælder 
internationalt anerkendte sikkerhedsforanstaltninger for disse tjenester. Vi foreslår også koordination og synergi 
i så stort et omfang som muligt mellem kravene om underretning for både OVT'er og UDT'er, eftersom 
sidstnævnte sandsynligvis kan blive genstand for dobbelt underretning. 


Direktivet har ambition om at nå et højt fælles sikkerhedsniveau for net- og informationssystemer med henblik 
på at forbedre det indre markeds funktion. For at nå dette høje mål skal de nationale implementeringer fokusere 
på en risikobaseret, harmoniseret og international tilgang. De skal give den private sektor tilstrækkelig fleksibilitet 
til at tilpasse sig til det hurtigt skiftende truselsbillede, tillade cybermyndighederne at fokusere deres begrænsede 
ressourcer på de vigtigste udfordringer, og huske på, at løsningen til et grænseoverskridendet problem 
nødvendigvis må være global. Vi håber, denne vejledning vil være et nyttigt værktøj i dette øjemed, og vi besvarer 
meget gerne alle yderligere spørgsmål. 

Bilag: Vejledning i bedste praksis for gennemførelse af NIS-direktivet 
1. Udbydere af digitale tjenester 
a) Anvendelsesområde 


e | direktivet fastsættes det, at onlinemarkedspladser, onlinesøgemaskiner og cloud computing-tjenester 
skal betragtes som udbydere af digitale tjenester (UDT'er) og dermed være omfattet af direktivet. Selvom 
dette er et minimumsharmoniseringsdirektiv (Artikel 2), er det vigtigt at opretholde en ensartethed i hele 
EU, og medlemsstaterne bør ikke gøre andre sektorer end de, der er identificeret som UDT'er eller 
operatører af væsentlige tjenester (OVT'er), som defineret i artikel 3, til genstand for sikkerhedskrav i 
den nationale lovgivning. 


e | direktivet anføres det udtrykkeligt, at hardwarefabrikanter og softwareudviklere ikke er OVT'er eller 
UDT'er og således ikke skal være underlagt de nationale love, der gennemfører direktivet (Betragtning 
50). 


e | direktivet udelukkes onlinetjenester, der fungerer som mellemled for tredjepartstjenester, hvor aftalen 
om salg eller tjenester i sidste ende indgås (fx sammenligningswebsteder), udtrykkeligt fra omfanget af 
onlinemarkedspladser (Betragtning15). 


e Søgefunktioner, der er begrænset til indholdet af et bestemt websted, skal ikke betragtes som 
onlinesøgemaskiner, uanset om de anvender en ekstern udbyder (Betragtning 16). 


e Definitionen af cloud computing-tjenester ifølge direktivet afhænger af, at IT-ressourcer deles af flere 
brugere (artikel 4(19) og Betragtning 17). | det omfang private clouds (i modsætning til offentlige clouds) 
er tilegnet en enkelt organisation, skal de ikke være omfattet. 


e | direktivet understreges det, at der er grundlæggende forskelle på OVT'er og UDT'er, hvorfor UDT'er er 
underlagt andre regler (Betragtning 57). En sådan forskelsbehandling skal opretholdes ved 
gennemførelse af direktivet. 


b) Jurisdiktion og tilsyn 


e Jurisdiktionen for UDT'er bør kun tildeles til én medlemsstat, hvor operatøren har sit 
hovedforretningssted i EU, hvilket i princippet svarer til det sted, hvor operatøren har sit hovedkontor i 
EU (Artikel 18.1 og Betragtning 64). Vi mener, at UDT'erne selv skal kunne bestemme dette, og at denne 
beslutning kun skal kunne revideres, hvis de kompetente myndigheder bestrider den i forbindelse med 
ex post-tilsynsaktiviteter. 


e Når UDT'er har net- og informationssystemer i andre lande end der, hvor deres hovedforretningssted er 
beliggende, forudses det i artikel 17.3, at de kompetente myndigheder samarbejder. Fra UDT'ernes 
synspunkt er det imidlertid vigtigt, at den gældende lov forbliver loven i deres hovedforretningssteds 
land, og at de forbliver alene ansvarlige over for den jurisdiktions kompetente myndighed, som de har 
kontakt med. 

e | direktivet understreges det, at UDT'erne er underlagt et reaktivt ex post-tilsyn, og de kompetente 
myndigheder har således ingen generel forpligtelse til at føre tilsyn med UDT'erne. De bør kun skride til 
handling, når de har modtaget dokumentation. (Artikel 17.1 og Betragtning 60). Disse bestemmelser skal 
overholdes ved gennemførelse af direktivet. 


e | modsætning til OVT'er kan myndighederne, for hvad angår UDT'er, kun rekvirere information og kræve, 
at UDT'erne afhjælper eventuelle mangler. | direktivet gøres det klart, at myndighederne ikke har nogen 
auditeringsbemyndigelse, og at de ikke kan udstede bindende instruktioner. Disse bestemmelser skal 
også overholdes på nationalt plan. 


c) Yderligere krav 


e Kravene til UDT'erne mht. sikkerhed og underretning er underlagt maksimal harmonisering (Artikel 
16.10). Denne artikel skal også anses at gælde for de produkter, tjenester og løsninger, der udgør deres 
net- og informationssystemer. Yderligere bestemmelser, såsom om produkttestning, burde således ikke 
være nødvendige, og såfremt produkterne og tjenesterne anvendes i denne sammenhæng. 


d) Sikkerhedsforanstaltninger og standarder 


e  Sikkerhedsforanstaltningerne for UDT'er skal være mere moderate end for OVT'er. UDT'er skal have 
frihed til at definere, hvordan de varetager sikkerheden, og hvordan de ønsker at sikre beskyttelsen af 
deres net- og informationssystemer svarende til de risici, de udsættes for (Betragtning 49). 


e  Sikkerhedsforanstaltningerne skal være procesorienterede og have fokus på risikostyring. De må ikke 
kræve, at informations- og kommunikationsteknologiprodukter (IKT-produkter) designes, udvikles eller 
fremstilles på en bestemt måde (Betragtning 51). 


e | direktivet fremhæves det, at medlemsstaterne ikke må pålægge UDT'erne yderligere sikkerhedskrav 
(Artikel 16.10). 


e Ikke desto mindre forventer vi retningslinjer fra en lang række aktører. Medlemsstaterne skal sørge for, 
at de foranstaltninger, der opridses i direktivet, vedtages (Artikel 16.1). De kan tilskynde til brugen af 
standarder til at gennemføre dem (Artikel 19.1) og drøfte standarderne med de europæiske 
standardiseringsorganisationer i samarbejdsgruppen (Artikel 11.3(h)). ENISA vil rådgive om egnede 
standarder (Artikel 19.2), og Europa-Kommissionen har ansvaret for at vedtage gennemførelsesretsakter 
om sikkerhedsforanstaltningerne (Artikel 16.8). 


e | betragtning af komplikationsniveauet og fordelene ved harmonisering anbefaler vi, at den nationale 
proces i det væsentlige retter sig efter gennemførelsesretsakterne for at opnå enighed om de passende 
foranstaltninger, som i alle tilfælde skal være afgjort senest et år efter direktivets vedtagelse. 
Gennemførelsesretsakterne selv må ikke begrænse UDT'ernes mulighed for at definere de 
sikkerhedsforanstaltninger, der er bedst egnede for deres systemer. 


e Artiklen om standardisering giver mulighed for at henvise til europæiske eller internationalt anerkendte 
standarder (Artikel 19.1). I betragtning af modenheden af de internationale standarder, der findes på 

dette område, anbefaler vi, når egnede standarder findes, at en certificering i henhold til en af disse 
(såsom ISO 27001) er tilstrækkelig til at overholde kravene. 


e Standardcertificering skal under alle omstændigheder være valgfri, ikke obligatorisk. | artikel 19 
understreges det, at der kun kan "tilskyndes" til at benytte standarder, og at dette skal ske "uden at de 
påtvinger eller forskelsbehandler til fordel for anvendelse af en bestemt type teknologi". 


e) Underretning om sikkerhedshændelser 


e Som for sikkerhedsforanstaltningerne spiller en lang række parter en rolle i udformningen af 
hændelsesunderretningen ifølge NIS-direktivet. Medlemsstaterne skal sørge for, at UDT'erne 
underretter om de sikkerhedshændelser, der har betydelige konsekvenser for leveringen af den tjeneste 
(inden for direktivets anvendelsesområde), som de yder (Artikel 16.3). Samarbejdsgruppen har ansvaret 
for at drøfte metoderne for underretning (Artikel 11.3(m)), og Kommissionen har ansvaret for at vedtage 
gennemførelsesretsakterne (Artikel 16.8 og 9). 


e |gen er det vores anbefaling, at de nationale gennemførelser retter sig efter processen i 
gennemførelsesretsakterne, hvoriblandt gennemførelsesretsakten om tærskler for underretning skal 
være vedtaget senest et år efter direktivets færdiggørelse. 


e Hvad angår hvilke typer af hændelser, der skal underrettes om, pålægges UDT'erne at underrette om 
"enhver hændelse, der har betydelige konsekvenser for leveringen af [deres] tjeneste" (Artikel 16.3). 
Som for gennemførelsen af de tilsvarende bestemmelser for teleoperatører i Artikel 13a i 
rammedirektivet mener vi, dette skal fortolkes som en fokus på kontinuiteten (eller tilgængeligheden) af 
de leverede tjenester. Med andre ord skal afbrydelser indberettes, når de når en bestemt tærskel (som 
skal fastsættes i gennemførelsesretsakterne), snarere end enhver anden type sikkerhedshændelse. 
Dette har fordelen af at fokusere på de hændelser, som har størst sandsynlighed for at få konsekvenser 
for økonomien eller samfundet, samtidig med at overlappet med kravene om underretning om brud på 
persondatasikkerheden i henhold til den generelle forordning om databeskyttelse reduceres mest muligt. 


e Desuden foreskriver underretningsforpligtelsen for operatører af væsentlige tjenester, at disse 
operatører skal underrette om "hændelser, som har betydelige konsekvenser for kontinuiteten af de 
væsentlige tjenester, de leverer", hvilket igen klart fokuserer på kontinuiteten (eller tilgængeligheden) af 
tjenesten. Medlovgiverne er enige om, at UDT'ernes forpligtelser skal være mere moderate end 
OVT'ernes (se Betragtning 49). UDT'ernes pligt til hændelsesunderretning i henhold til NIS må således 
ikke være mere omfattende end OVT'ernes, faktisk bør den være mere begrænset, hvad tærsklerne 
angår. Dette fremhæver igen, at UDT'ernes hændelsesunderretning skal være begrænset til hændelser, 
der når en vis tærskel, og som påvirker kontinuiteten/tilgængeligheden af tjenesten, og ikke hændelser 
vedrørende integriteten eller fortroligheden af data, som i vid udstrækning allerede er dækket af 
tilsvarende underretningskrav i henhold til den generelle forordning om databeskyttelse og elDAS- 
forordningen. 


e Med hensyn til tidsplanen for underretningen sætter vi pris på den fleksibilitet, der er antydet i udtrykket 
"hurtigst muligt" (Artikel 16.3). Gennemførelsen bør ikke indebære strengere tidsfrister, idet 
hændelsernes kompleksitet kan variere betydeligt. Ensartede underretningstider ville føre til unøjagtig 
underretning, når omfanget af de berørte systemer indledningsvis ikke er klart, og de ville have 

konsekvenser for hændelsesresponsfagfolkenes evne til at prioritere responsen på hændelsen i forhold 
til at underrette om den. 


e Som drøftet kan sikkerhedshændelser, der skal indberettes i henhold til direktivet, også skulle indberettes 
i henhold til databeskyttelsesloven, alt efter hvorvidt sikkerheden af personlige data er brudt. Dette 
betyder ikke blot, at samme hændelse skal indberettes til forskellige myndigheder, men disse 
myndigheder kan endda være i forskellige medlemsstater alt efter den gældende jurisdiktion for UDT'en 
ifølge de to love. Vi anbefaler, at medlemsstaterne anerkender behovet for og stræber efter at 
tilvejebringe en enkelt hændelsesunderretning, og at de søger at oprette kommunikationskanaler for at 
dele relevant information imellem sig, uden at den forretningsmæssige fortrolighed overtrædes. 


e De kompetente myndigheder bør tage højde for de omdømmemæssige og kommercielle følger for 
UDT'en, inden de deler information om hændelser med offentligheden. Endnu mere vigtigt er, at en 
offentliggørelse af hændelsen muligvis kan forøge sikkerhedsrisikoen. Det er derfor vigtigt at koordinere 
med de involverede aktører inden en eventuel offentliggørelse. 


e | direktivet fremhæves det, at information, der betragtes som fortrolig, skal behandles som sådan 
(Betragtning 41 og 59, Artikel 1.5). 


e | artikel 16.3 understreges det, at underretningen om sikkerhedshændelser ikke må udsætte den 
underrettende part for øget risiko. 


2. Væsentlige operatører 
a) Videreudbredelse af sikkerhedsforanstaltninger 


e UDT'er, der har OVT'er som kunder, vil blive underlagt de gældende sikkerhedsforanstaltninger, der 
følger af de væsentlige operatørers lovfastsatte forpligtelser (Artikel 14.1) i forbindelse med 
forhandlinger af kontrakter. De kan således indirekte blive underlagt deres kunders nationale lovgivning, 
uanset hvilken lov der gælder i det land, hvor de har deres europæiske hovedsæde. 


e Som følge heraf vil alle bestræbelser på at harmonisere sikkerhedsforanstaltningerne for væsentlige 
operatører være velsete. Selvom medlemsstaterne er berettigede til at pålægge de væsentlige 
operatører strengere forpligtelser end de, der er anført i direktivet (Artikel 3), anbefaler vi, at der udvises 
mådehold hermed, og vi tilskynder medlemsstaterne til at arbejde hen imod en harmoniseret tilgang. 
Dette kan opnås ved at undgå at indføre yderligere foranstaltninger i de nationale gennemførelser og ved 
at søge at fastlægge passende sikkerhedsforanstaltninger i samarbejdsgruppen i stedet for at fokusere 
på den nationale proces. 


e  Sikkerhedskravene skal så vidt muligt baseres på internationale standarder (såsom ISO 27x-serien) og 
anerkendte bedste sikkerhedspraksis. 


e De sikkerhedsforanstaltninger, der pålægges OVT'erne, må under alle omstændigheder ikke kræve, at 
særlige IKT-produkter designes, udvikles eller fremstilles på en bestemt måde (Betragtning 51). 

b) Videreudbredelse af underretning om sikkerhedshændelser 


e Operatørerne af væsentlige tjenester er forpligtede til at underrette om sikkerhedshændelser hos de 
UDT'er, de har kontrakt med, når disse påvirker kontinuiteten af deres væsentlige tjenester (Artikel 16.5). 
UDT'erne skal derfor være kontraktligt forpligtede til at underrette de betragtede væsentlige operatører 
om sikkerhedshændelser, der måtte påvirke dem. 


e Vi sætter pris på den fleksibilitet mht. tidsplanen for OVT'ernes underretning, der er ligger i udtrykket 
"hurtigst muligt" (Artikel 14.3). De nationale gennemførelser bør ikke indføre særlige tidsfrister, og hvis 
OVT'erne bliver bedt om at begrunde den tid, underretningen tager, skal den periode, i forhold til hvilken 
de bedømmes, i alle tilfælde starte fra det tidspunkt, hvor OVT'en blev gjort opmærksom på hændelsen, 
ikke hvor UDT'en blev opmærksom på den. 


e | artikel 14.7 forudses det, at samarbejdsgruppen udarbejder retningslinjer om omstændighederne for 
underretningen i modsætning til Kommissionens harmoniserende rolle for UDT'ernes underretninger. I 
betragtning af UDT'ernes dobbelte anmeldelsespligt er det vigtigt, at de respektive underretningskrav 
ikke er modstridende, og at de stemmer så godt overens som muligt. Denne proces skal således 
bedømmes i forhold til dette mål. UDT'ernes underretningskrav skal desuden overholde deres 
fortrolighedspligt over for deres OVT-kunder og må ikke forlange, at de deler fortrolige 
forretningsoplysninger. 

OM DIGITALEUROPE 


DIGITALEUROPE repræsenterer den digitalteknologiske industri i Europa. Vores medlemmer omfatter nogle af verdens 
største IT-, telekommunikations- og forbrugerelektronikfirmaer samt nationale foreninger fra alle dele af Europa. 
DIGITALEUROPE ønsker, at Europas selskaber og borgere får maksimalt udbytte af de digitale teknologier, og at Europa 
opfostrer, tiltrækker og opretholder verdens bedste selskaber inden for digital teknologi. 





DIGITALEUROPE sikrer industriens deltagelse i udviklingen og gennemførelsen af EU's politik. DIGITALEUROPE's medlemmer 
omfatter 62 firmaer og 37 nationale brancheforeninger fra hele Europa. Vores websted giver yderligere oplysninger om vores 
seneste nyheder og aktiviteter: http://www.digitaleurope.org 

Konica Minolta, Kyocera, Lenovo, Lexmark, LG Electronics, Loewe, Microsoft, Mitsubishi Electric Europe, Motorola Solutions, 
NEC, Nokia, Nvidia Ltd., Océ, Oki, Oracle, Panasonic Europe, Philips, Pioneer, Qualcomm, Ricoh Europe PLC, Samsung, SAP, 
SAS, Schneider Electric IT Corporation, Sharp Electronics, Siemens, Sony, Swatch Group, Technicolor, Texas Instruments, 
Toshiba, TP Vision, VMware, Western Digital, Xerox, Zebra Technologies, ZTE Corporation. 


Nationale brancheforeninger 


Belgien: AGORIA Italien: ANITEC Sverige: Foreningen Teknikföretagen 
Bulgarien: BAIT Litauen: INFOBALT i Sverige, IT&Telekomfåretagen 
Cypern: CITEA Nederlandene: Nederland ICT, FIAR Tyrkiet: Digital Turkey Platform, ECID 
Danmark: DI Digital, IT-BRANCHEN Polen: KIGEIT, PIIT, ZIPSEE Tyskland: BITKOM, ZVEI 

Estland: ITL Portugal: AGEFE Ukraine: IT UKRAINE 

Finland: FFTI Rumænien: ANIS, APDETIC Ungarn: IVSZ 

Frankrig: AFNUM, Force Numérique, Schweiz: SWICO Østrig: IOÖ 

Tech in France Slovakiet: ITAS 

Grækenland: SEPE Slovenien: GZS 

Hviderusland: INFOPARK Spanien: AMETIC 

Irland: ICT IRELAND Storbritannien: techUK 

